अफगान मिशन पर डोनाल्ड ट्रंप पूछ रहे हैं कठिन सवाल : अमेरिकी विदेशमंत्री  
अफगानिस्तान पर पहले जैसी स्थिति के इच्छुक नहीं ट्रंप
अफगानिस्तान में रणनीति को लेकर समीक्षा शुरू की है
डोनाल्ड ट्रंप लगातार इससे जुड़े कड़े सवाल पूछ रहे हैं
मनीला में क्षेत्रीय सुरक्षा फोरम से इतर बात करते हुए टिलरसन ने राष्ट्रपति को इस मुद्दे पर दी अपनी सलाह के बारे में तो नहीं बताया लेकिन उन्होंने कहा कि राष्ट्रपति पहले जैसी स्थिति जारी रखने के इच्छुक नहीं हैं. टिलरसन ने संवाददाताओं से कहा, राष्ट्रपति इसे स्वीकार करने के इच्छुक नहीं हैं इसलिए वह कड़े सवाल पूछ रहे हैं. उन्होंने बताया कि राष्ट्रपति की राष्ट्रीय सुरक्षा परिषद इस मुद्दे को लेकर तीन बार बैठक कर चुकी है और उप राष्ट्रपति माइक पेंस भी ट्रंप के साथ रणनीति समीक्षा में करीब से रुचि ले रहे हैं. टिलरसन ने कहा, राष्ट्रपति बहुत ही सीधा सवाल पूछ रहे हैं और यह ऐसे प्रश्न हैं, जिसे अतीत में कोई उठाने के लिए तैयार नहीं था.
 
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)